cyanic-selkie/wikianc huggingface dataset:
Tietokonekerroskuvaus
Säteilyannokset ja turvallisuus
Potilaita kuvataan yhä enemmän TT-kuvauksella. TT-kuvausten lukumäärä on kasvanut jopa 27,6% vuodesta 2015 vuoteen 2018. Potilaan saama säteilyannos TT-tutkimuksissa on suurempi kuin vastaavissa natiivitutkimuksissa, eli ilman varjoainetta suoritettavissa röntgenkuvauksissa. Kasvavat kuvausmäärät ja täten säteilyannokset ovat riskitekijä ionisoivasta säteilystä aiheutuneen syövän ilmaantumiselle. TT-kuvaus tulisi suorittaa vain jos kuvauksesta saatava diagnostinen hyöty ylittää mahdolliset haittavaikutukset.
Kotiseutukuvauksia Lounais-Hämeestä
Yhdistyksen toinen julkaisu on vuodesta 1924 ilmestynyt ja edelleen ilmestyvä Lounais-Hämeen Kotiseutu- ja Museoyhdistyksen vuosikirja. Sen osista oli vuonna 2017 julkaistu verkossa vain muutamia vanhimpia.
Palazzo Contarini del Bovolo
Palazzo Contarini del Bovolo on goottilaistyylinen palatsi Venetsiassa lähellä Pyhän Markuksen toria. Palatsi on rakennettu Contarinin perheelle 1400-luvulla ja sen suunnittelija on Giovanni Candi. Se on tunnettu erityisesti etanaportaiksi nimitetyistä spiraalimaisista ulkoportaistaan. Portaiden virallinen nimi on Scala Contarini del Bovolo. Rakennuksen seinustalla olevat portaat on rakennettu istriankivestä ja punatiilestä. Niiden suunnittelija on Giorgio Spavento ja ne valmistuivat vuonna 1499.
Hardyn–Weinbergin laki
Genotyyppifrekvenssit tasapainopopulaatiossa
Jos diploidin eliön populaatiossa on tietystä geenistä kaksi alleelia (geenityyppiä) A ja a, joiden frekvenssit (osuudet) ovat p ja q, ja populaatiossa pariutumiset tapahtuvat umpimähkään, genotyyppien aa, Aa ja AA frekvenssit ovat vastaavasti
Hardyn–Weinbergin tasapainon ehdot ja yhtälön käyttö
Hardyn-Weinbergin tasapaino kuvaa ideaalipopulaatiotilannetta, jossa yksilön geenit voidaan katsoa satunnaisotokseksi geenivarastosta, jossa ei tapahdu muutoksia sukupolvien välillä. Yhtälö kuvaa hyvin tilannetta geeneille
Kokoomuksen remonttimiehet
Toiminta
Ratkaiseva askel sisäpoliittisesti oli se, että Kansallinen Kokoomus kannatti poikkeuslakia, jolla Kekkonen valittiin jatkamaan presidenttinä 1974–1978 ETYKin yli. Vuonna 1978 Kekkonen valittiin presidentiksi normaalimenettelyllä, mutta poikkeuslaki synnytti ristivetoa myös muissa puolueissa, muun muassa Ruotsalaisessa kansanpuolueessa, josta erosi Georg C. Ehrnrooth, joka perusti oikeistolaisen Suomen Perustuslaillisen Kansanpuolueen.
Messerschmitt Bf 109
Messerschmitt Bf 109 (Me 109) oli saksalainen toisen maailmansodan aikainen yksimoottorinen, yksitasoinen ja yksipaikkainen kevyt torjuntahävittäjä. Sen pääaseistuksena käytettiin useita eri kaliiperisiä konekiväärejä ja tykkejä.
Konetyypin synty
Tarkoitus oli saada halpa ja nopeasti rakennettava konetyyppi hyökkäyssotavaiheeseen, jossa koneita tuhoutuu paljon. Tuotannon optimointi näkyi konetyypin ominaisuuksissa; rakenne oli suunniteltu ilman ylimääräisiä marginaaleja lujuuden suhteen. Tuotantomalleissa moottorille suunniteltu tekninen lentoaika oli ainoastaan 200 tuntia, puolivälissä tehtiin täydellinen huolto. Rungolle luvattiin 450 tunnin lentoaika, mutta jo 50 lentotunnin kuluttua rakenne oli muotoutunut niin joustavaksi, että huippunopeus laski 50 km/h. Käytännössä runko kesti korkeintaan 300 lentotuntia, mikä ei sinänsä haitannut, sillä keskimäärin yhdellä koneella ehdittiin tehdä alle kymmenen taistelulentoa.
Messerschmitt Bf 109 A/B/C
B-1 oli ensimmäinen sarjatuotantoon otettu malli. Se varustettiin aikaisempia voimakkaammalla Jumo 210 D -moottorilla, ja siinä oli kaksilapainen puupotkuri. Jumo 210 E -moottoristen (670 hv/493 kW), kaksilapaisella VDM-metallipotkurilla varustettujen koneiden malliksi tuli B-2. Legion Condor käytti molempia malleja Espanjan sisällissodassa, mutta koneiden aseistus todettiin edelleen riittämättömäksi. Bf 109 V8 -prototyypissä kokeiltiin kahta siipikonekivääriä kolmen nokkakonekiväärin lisäksi, ja V9-prototyypissä ne korvattiin 20 mm MG FF -siipitykeillä.
Messerschmitt Bf 109 E ”Emil”
Bf 109 E:n suorituskyvyn parantamiseksi rakennettiin vielä kaksi prototyyppiä: V16 ja V17. Niihin tehtiin rakenteellisia parannuksia ja asennettiin raskaampi aseistus. Koneet toimivat pohjana Bf 109 E-3 -versiolle, joka aseistettiin kahdella runkokonekiväärillä ja kahdella MG FF -tykillä siivissä, varustettiin raskaammalla panssaroinnilla ja valinnaisesti DB 601 Aa -moottorilla, josta sai hetkellisesti, kaikkiaan noin viideksi minuutiksi, 1 175 hevosvoiman tehon ruiskuttamalla vettä ja metanolia polttoaineseokseen. Vastoin yleistä käsitystä koneeseen ei koskaan asennettu tykkiä ampumaan potkurinnavan lävitse. Tämä konsepti saatiin toimimaan vasta mallissa 109 F. E-3a oli koneen vientiversio, jota vietiin Sveitsiin 80, Romaniaan 59, Jugoslaviaan 73, Unkariin 40, Bulgariaan 19 ja Espanjaan 23 kappaletta.
Messerschmitt Bf 109 F ”Franz / Friedrich”
MG 151/20 -tykin suuremman tulinopeuden ja ammuksen lähtönopeuden ja tulivoiman keskityksen ansiosta tulivoima säilyi liki ennallaan. Lentäjien mielestä tämä oli paras Me:n versio lento-ominaisuuksiensa ansiosta. Erillisiin kehtoihin asennetut lisätykit olivat herkkiä toimintahäiriöille kaartotaistelussa, jossa g-voimat saivat aseiden lukot jumiutumaan. Tykkien paino siivissä muutti koneen kömpelöksi tehden hävittäjiä vastaan taistelemisen vaikeaksi ja lopulta niistä oli luovuttava.
F-3-mallista lähtien kaikissa koneissa oli DB 601 E -moottori sekä isompi potkuri. Muutosten seurauksena kone oli selvästi suorituskykyisempi ja myös hiukan ketterämpi kuin edeltäjänsä.
Käyttö sodassa
Maailman eniten ilmavoittoja saanut lentäjä-ässä, Erich Hartmann, pudotti lentämillään Bf 109 -koneilla yhteensä 352 venäläiskonetta vain kahden ja puolen vuoden aikana.
Harry Potter -sarjan käsitteet
Ajankääntäjä
Theodore Nott valmisti kaksi ajankääntäjää, joista toinen oli kokeellinen prototyyppi, jonka avulla pystyi matkustamaan kauas menneisyyteen noin viiden minuutin ajaksi. Toinen puolestaan oli parempi versio, jolla kykeni olemaan menneisyydessä rajattomasti.
Ajatuseula
Ajatuseula on kivestä tehty astia, jonne voi tallentaa muistoja. Astian reunat ovat mystisten kaiverrusten peitossa, ja se sisältää muistoja joiden ulkomuodon kuvaillaan olevan jotain nesteen ja kiinteän aineen välillä. Noita tai velho voi säilyttää omia tai toisten ajatuksia ajatuseulassa ja katsoa ne myöhemmin uudelleen. Kirjoissa on kerrottu, että muistojen valuttaminen astiaan keventää mieltä, kun päässä ei ole enää niin paljoa ajatuksia.
Aurori
Huomattavia auroreita Harry Potter -kirjasarjassa ovat mm. Alastor Vauhkomieli, Nymfadora Tonks, Kingsley Kahlesalpa, John Dawlish, Frank ja Alice Longbottom, Rufus Rymistyir, Gawain Robards, Proudfoot, Savage ja Williamson. Harry Potter liittyi osastoon 17-vuotiaana ja hänet ylennettiin auroriviraston päälliköksi vuonna 2007. Ron Weasleystä tuli myös auroriviraston jäsen.
Godrick Rohkelikon miekka
Godrick Rohkelikon miekka on maahisten takoma miekka, jonka kahvassa on suuria rubiineita. Miekan omisti aikoinaan Godrick Rohkelikko, joka on yksi Tylypahkan perustajista.
Hirnyrkki
Rowling on kuvannut hirnyrkkejä "säiliöksi, jonne pimeän velho on piilottanut palan sieluaan ansaitakseen kuolemattomuuden". Säilötyn sielun palan ansiosta velhosta tulee kuolematon aina siihen saakka, kunnes hirnyrkki tuhotaan. Vaikka velhon vartalo tuhoutuisikin, pala hänen sieluaan jää vahingoittumattomaksi hirnyrkin sisälle. Hirnyrkin luojan vartalon tuhoutuminen jättää kuitenkin noidan tai velhon puolielämään, ilman ruumiillista muotoa. Hirnyrkin luontia pidetään kaikkein halveksittavimpana tekona, eikä sen teko-ohjeita juurikaan julkaista edes niissä kirjoissa, jotka paneutuvat pimeään taikuuteen.
Lordi Voldemort on ainut velho, jonka on kerrottu kirjasarjassa luoneen hirnyrkkejä (vaikka muidenkin tiedetään niin tehneen) ja ainut velho joka on luonut enemmän kuin yhden hirnyrkin. Toinen velho, joka on menneisyydessä luonut hirnyrkin oli Inha Herpo.
Kalmakoira
Kalmakoira on suuri musta, takkuinen ja kiilusilmäinen aavekoira, jonka ulkomuoto muistuttaa sutta. Kalmakoiran näkemistä pidetään yhtenä pahimmista kuolemanenteistä. Teoksessa Harry Potter ja Azkabanin vanki Harry luuli nähneensä kalmakoiran lähtiessään Dursleyiltä, mutta myöhemmin se paljastui Sirius Mustaksi (Harryn kummisetä), joka pystyi muuttamaan muotoaan suureksi, mustaksi koiraksi.
Kelmien kartta
Jos kartta on suljettu ja sitä yrittää avata muilla loitsuilla, se syytää hävyttömiä herjauksia yrittäjälle.
Kun Rowlingilta kysyttiin "Mille lapselleen Harry antoi Kelmien kartan? (kouluvuosiensa jälkeen)", Rowling vastasi "Luulen, ettei hän antanut sitä kellekään heistä, mutta James (Harryn vanhin poika) saattoi pihistää sen isänsä pöydältä."
Harry Potter ja kirottu lapsi-näytelmässä paljastui että Harry on saanut Kelmien kartan takaisin Jamesilta ja Harry määräsi McGarmiwan pitämään Albusta silmällä kartan avulla.
Manalius
Manalius on ruumis, jota pimeyden velhon taiat liikuttelevat. Se ei ole elävä, vaan se toimii ainoastaan eräänlaisena nukkena, joka toteuttaa velhon käskyt. Ennen Voldemortin tuhoa manaliuksia oli paljon. Lordi Voldemort oli koonnut manaliuksista oman armeijansa, joka puolusti yhtä hänen sielunpalastaan eli hirnyrkkiä. Tämä sielunpalanen oli kirotun järven keskellä, ja manaliukset asustivat vedessä. Manaliukset karttavat lämpöä ja valoa.
Monijuomaliemi
Tarvittavat ainekset ovat:
Pottervahti
Pottervahti on teoksessa Harry Potter ja kuoleman varjelukset esiintyvä radioasema. Pottervahti on ainoa radiokanava, joka ei ole kuolonsyöjien ja taikaministeriön alaisena. Sitä pääsee kuuntelemaan vain salasanan avulla, joka vaihtuu joka lähetyskerralla. Pottervahtia juontavat muun muassa Fred ja George Weasley, Lee Jordan, Remus Lupin ja Kingsley Kahlesalpa. Juontajat käyttävät salanimiä etteivät paljastuisi, ja radioaseman lähetyspaikkaa täytyy vaihtaa välillä, ettei se jäisi kiinni. Salanimiä ovat esim. Joki ja Floretti.
Tällipaju
Vaihtoehtoisessa aikajanassa Ron ja Hermione piileskelivät Tällipajun juurien alla olevassa salahuoneessa Ankeuttajia Voldemortin hallitsemassa maailmassa.
Velhomaailman Ihmeisiin Perehdyttävä tutkinto (V.I.P.:t)
Jotkut opettajat vaativat oppilailta todella korkeita V.I.P.-arvosanoja, jotta nämä pääsevät omille S.U.P.E.R.-luokilleen. Esimerkiksi Minerva McGarmiwa edellyttää vähintään Odotukset ylittävää, koska muuten oppilas ei selviä läksyistä ja Severus Kalkaros ei halua nähdä S.U.P.E.R.-ryhmässään ketään, jolla ei ole V.I.P.-arvosananaan vähintään Upea, koska hän haluaa tälle tasolle vain parhaat.
Vuotava noidankattila
Vuotava Noidankattila, "Vuotis" on myös suomalaisten Potter-fanien internetkeskustelufoorumi.
Sikyon
Varhaishistoria ja mytologia
Kaupungin ensimmäiseksi kuninkaaksi mainitaan joskus argoslainen Adrastos. Myöhemmin kaupungin valtasi Agamemnon ja siitä tuli Mykenen alainen. Sen kuninkaaksi jäi Hippolytos, joka oli Zeuksippoksen poika, Faistoksen pojanpoika ja Herakleen pojanpojan poika. Tämän Herakleehen johtavan sukuyhteyden vuoksi kaupungin alkuperäisiä asukkaita ei alistettu doorilaisvalloituksissa, vaan heistä tuli kaupungin neljäs heimo eli fyle, Aigialeis, kolmen doorilaisen heimon Hylleis, Pamfyloi ja Dymanatai ohelle.
Hellenistinen ja roomalainen kausi
Antiikin Sikyon tunnettiin ennen kaikkea maalareistaan. Taidemaalauksen keksijänä pidettiin kaupungista kotoisin ollutta Telefanesta. Eupompos piti kaupungissa taidekoulua, jonka oppilaisiin kuuluivat muun muassa Pamfilos ja Apelles. Kaupunki tunnettiin myös kuvanveistäjistään, joihin lukeutuvat muun muassa Kanakhos vanhempi ja nuorempi, Lysippos ja Eutykhides sekä Kreetalta tulleet Dipoinos ja Skyllis.
Rakennukset ja löydökset
Muut rakennukset
Sikyonin alueelta on löydetty paljon taidetta, mikä vastaa kaupungin antiikin aikaista mainetta. Kaupungista tehdyt esinelöydöt ovat Sikyonin arkeologisessa museossa, joka toimii arkeologisen alueen yhteydessä agoran pohjoispuolen roomalaiseen kylpylään kunnostetuissa tiloissa.
Odisha
Nimi
Osavaltion nimi Odisha tulee sanskritin sanoista ”Odra Vishaya” tai ”Odra Desa”, joilla viitataan historialliseen provinssiin Subarnarekha-joen rannalla.
Kulttuuri ja väestö
Odishan tunnuslintu on intiansininärhi. Hindulaisuus on vuoden 2011 väestölaskennan mukaan ylivoimaisesti suurin uskontokunta, johon kuuluu yli 93 prosenttia väestöstä.
Föri
Sähköistys
Vuoden 2017 maaliskuussa Föri vietiin telakalle sähköistettäväksi. Lautan kaksi dieselmoottoria poistettiin ja korvattiin sähkömoottoreilla. Muutostyöt toteutti turkulainen Mobimar Oy. Uudet sähkömoottorit on valmistanut lappeenrantalainen Visedo Oy. Sähkökäyttöisenä Föri on kahdeksan tonnia kevyempi kuin dieselmoottoroituna. Lautan akut ladataan öisin sen ollessa poissa käytöstä. Huhtikuussa 2017 sähköistettyä lauttaa koeajettiin Aurajoella ja liikenteeseen se palasi toukokuussa.
Belmullet
pienoiskuva|Belsulletin rantaa ja laituri. Belmullet on pikkukaupunki Irlannin luoteisnurkassa Mayon kreivikunnassa. Se sijaitsee noin 30 km pitkän Mulletin niemimaan tyvessä. Kaupungissa on noin 2000 asukasta, ja se on niemimaan suurin taajama. Siellä on golfkenttä.
Belmulletissa on sääasema, jonka tilastojen mukaan lämpimimmän kuun eli elokuun keskimääräinen ylin lämpötila 17,2 astetta, kylmimpien tammi- ja helmikuun keskimääräinen alin 3 astetta. Sadetta saadaan 12–20 päivänä jokaisessa kuussa, talvella yli 120 mm kuukaudessa.
Nigerian liittovaltio
Nigerian liittovaltio oli nykyisen Nigerian liittotasavallan edeltäjä. Liittovaltio oli olemassa 1. lokakuuta 1960 – 1. lokakuuta 1963 välisenä aikana. Britannian vallan päättyessä vuonna 1960 Nigerian siirtomaa ja protektoraatti muutettiin itsenäiseksi Commonwealth realmiksi Nigeria Independence Act 1960:n mukaisesti.
Nigerian liittovaltiosta Nigerian liittotasavallaksi
Nigerian liittotasavalta syntyi 1. lokakuuta 1963. Tällöin monarkia lakkautettiin ja entisestä kenraalikuvernööristä Nnamdi Azikiwestä tuli Nigerian ensimmäinen presidentti.
Jaska Mäkynen
Jaska Mäkynen (oik. Jaakko Kaarlo Mäkynen, s. 7. kesäkuuta 1952 Alavus) on suomalainen laulaja, joka voitti Tangokuninkuuden vuonna 1991 ja The Voice of Finland: Senior -kilpailun vuonna 2021. Hänet valitiin Tangoprinssiksi vuosina 1985 ja 1987. Mäkysen tytär Hanna-Kaisa Mäkynen on harmonikansoittaja ja Kultainen Harmonikka -kilpailun voittaja vuodelta 1996.
CBS
Ohjelmisto
CBS oli kaudella 2019–2020 Yhdysvaltain katsotuin televisioverkko jo 12. kertaa peräkkäin. Yhtiön suosituimpaan tarjontaan kuuluivat muun muassa NCIS Rikostutkijat (katsotuin draamasarja), 60 Minutes (katsotuin uutismakasiini), The Late Night Show with Stephen Colbert (katsotuin myöhäisillan show) ja Tunteita ja tuoksuja (katsotuin draamasarja päivällä). Ohjelmatarjonta näkyy Yhdysvaltojen rajan läheisiltä lähetysasemilta myös Meksikon pohjoisosissa ja Kanadan eteläosissa, minkä lisäksi Kanadassa ohjelmaa jaetaan kaapeli- ja satelliittilähetysten välityksellä. Brittiläinen AMC Networks International kokoaa tarjontaa yhteistyösä CBS Studios Internationalin kanssa ja lähettää muutamaa CBS:n kanavaa esimerkiksi Britanniassa ja Puolassa ja Lähi-idän alueella.
Yksifotoniemissiotomografia
Yksifotoniemissiotomografia (SPECT tai SPET) on isotooppilääketieteen kuvantamismenetelmä, jonka avulla voidaan seurata radioaktiivisen isotoopin kertymistä ja puoliintumista elimistössä. SPECT-tutkimuksessa potilaan elimistöön annetaan radioaktiivisilla isotoopeilla merkittyä merkkiainetta (radiolääkettä), jonka käyttäytyminen tunnetaan. Radiolääke ruiskutetaan verenkiertoon tai annetaan suun kautta, tai potilas hengittää sitä aerosolina. Merkkiaineen jakautumista, kulkua ja hajoamista voidaan seurata gammakameralla. Kuvauksessa käytetään yleensä kahta gammakameraa, jotka pyörivät kohteen ympärillä mitaten jatkuvasti kohteesta tulevaa gammasäteilyä. Näin halutusta elimistön osasta saadaan useita eri kulmista otettuja leikekuvia. Yksifotoniemissiotomografiassa radioaktiivinen hajoaminen synnyttää yhden fotonin, kun taas positroniemissiotomografiassa (PET) syntyy radioaktiivisen hajoamisen jälkeen kaksi toisiaan kohtisuoraan kulkevaa fotonia. SPECT on edullisempi kuvausmenetelmä kuin PET, koska siinä käyttetyillä radionuklideilla on pidempi puoliintumisaika, eikä niiden tuottamiseen tarvita syklotronia. SPECT-kuvausta voidaan käyttää useiden sairauksien, kuten sydänsairauksien, syövän ja aivovammojen, diagnosointiin. SPECT-kuvauksen resoluutio on noin 10 mm. Yhdistämällä siihen tietokonetomografia (TT), tarkkuus paranee 1 mm:iin.
Toya
Yaguinén ohi kulkee Yélimanén ja Kayesin välinen maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja maapähkinä. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Yaguinéssa pidetään viikoittaiset markkinat.
Magneettikuvaus
Magneettikuvauslaitteen toiminta
Kuvauksessa potilas sijoitetaan voimakkaaseen magneettikenttään, jonka suuruutta paikan funktiona ohjataan tietokoneella niin, että kuvauskohteen eri osiin vaikuttaa hieman erisuuruinen magneettikenttä. Laitteistoon kuuluu lisäksi radiolähetin ja -vastaanotin, jonka avulla resonanssi synnytetään ja havaitaan.
Veijo Puhjo
Koulutus
Loimaalla syntynyt Puhjo kasvoi Punkalaitumella, jossa hänen isänsä toimi kunnansihteerinä. Ylioppilaaksi kirjoitettuaan Puhjo opiskeli lääketiedettä Helsingin yliopistossa ja oli mukana taistolaisessa opiskelijaliikkeessä. Vuosina 1972–1977 hän oli vaihto-opiskelijana Greifswaldin yliopistossa DDR:ssä. Kertomansa mukaan Puhjo lähti uteliaisuudesta, koska Suomessa haukuttiin sosialistisia maita. Hänen opiskelutovereitaan oli muun muassa Pentti Tiusanen. Puhjo suoritti Greifswaldissa lääkärin tutkinnon 1977, jonka jälkeen hän joutui vielä täydentämään opintojaan Helsingin yliopistossa. Vuosina 1977–1979 Puhjo työskenteli terveyskeskuslääkärinä Porissa, 1979–1983 Helsingin yliopistollisen keskussairaalan korvaklinikan apulaislääkärinä ja vuodesta 1983 lähtien Porissa Satakunnan keskussairaalan korvaosaston osastonlääkärinä. Vuonna 1984 hän sai korva-, nenä- ja kurkkutautien erikoislääkärin oikeudet.
Ura politiikassa
Puhjo valittiin eduskuntaan vuonna 1995 vasemmistoliiton edustajana. Kevään hallitusneuvottelujen aikana hän vastusti puolueensa hyväksymää hallitusohjelmaa sen sisältämien leikkausten vuoksi. Marraskuussa Puhjo erotettiin vasemmistoliiton eduskuntaryhmästä hänen äänestettyään toistuvasti ryhmäsääntöjen vastaisesti Lipposen hallituksen esityksiä vastaan. Puhjo muodosti aluksi oman eduskuntaryhmänsä, kunnes maaliskuussa 1996 liittyi jo aikaisemmin erotettujen Esko-Juhani Tennilän ja Mikko Kuopan muodostamaan vasemmistoryhmään. Vasemmistoryhmän jäsenet palasivat vasemmistoliiton eduskuntaryhmään maaliskuun 1999 eduskuntavaalien jälkeen.
Luettelo televisiosarjan Mad Men jaksoista
Mad Menin idea lähti alun perin Matthew Weinerilta, joka kirjoitti sen pilottijakson jo vuonna 2000. Weiner keskittyi Sopranosiin, jossa hän työskenteli käsikirjoittajana ja alkoi tarjota Mad Menia kanaville vasta Sopranosin päätyttyä vuonna 2007. Weiner käsikirjoitti sarjan lähes kaikki jaksot ja toimi sen vastaavana tuottajana. Muita vastaavia tuottajia olivat muun muassa Scott Hornbacher, André Jacquemetton, Maria Jacquemetton ja Janet Leahy. Käsikirjoittajista tärkeimpiä olivat Jonathan Igla, Kater Gordon, Erin Levy, Lisa Albert, Robin Veith ja Semi Chellas. Ohjaajista eniten jaksoja ohjasivat Phil Abraham, Michael Uppendahl, Jennifer Getzinger, Scott Hornbacher, Lesli Linka Glatter ja Tim Hunter. Sarjan näyttelijöistä Jon Hamm ohjasi kaksi jaksoa ja oli sarjan tuottaja, John Slattery ohjasi viisi jaksoa ja Jared Harris yhden.
Connemaraponi
Käyttö
Connemaraponeja risteytetään paljon täysiverihevosten kanssa, jolloin tuloksena on usein erinomaisia kilpahevosia ja etenkin esteratsuja. Myös puhtaat connemarat, jotka eivät aina jää ponikokoisiksi, menestyvät kilpailuissa erinomaisesti. Puoliksi connemara oli myös ainoa olympialaisissa koskaan kilpaillut poni, 145 cm korkea Stroller, joka kuului 1968 Ison-Britannian joukkueeseen ja voitti esteratsastuksessa henkilökohtaisen hopeamitalin. Connemarat ovat maailman menestyksekkäin ponirotu kilpaurheilussa, etenkin este- ja kouluratsastuksessa. Connemaroja kilpailee myös kenttäratsastuksen poniluokissa maailman huipputasolla. Connemarat ovat kilpailleet menestyksekkäästi myös valjakkoajossa.
Viron kielet
Viro ja virolainen viittomakieli
pienoiskuva|Havainnekuva virolaisesta tietokoneen näppäimistöstä Viron perustuslain mukaan maan ainoa virallinen kieli on viro. Viroa puhuu arviolta 1,1 miljoonaa ihmistä ja sen lähin sukulaiskieli on suomi. Viron lisäksi kieltä puhutaan jonkin verran myös maan ulkopuolella. Viron kieli jakautuu kahteen päämurteeseen: eteläisiin ja pohjoisiin murteisiin, joista jälkimmäiset muodostavat perustan viron kirjakielelle.
Oslojolla
pienoiskuva|Kaksi oslojollaa [[Bunnefjordenissa Oslossa.]] Oslojolla on norjalainen kevytvene, jonka on suunnitellut Erling L. Kristofersen vuonna 1936 alkujaan täysin avoimeksi, mutta leveillä reunoilla. Siitä on tehty myös osittain kannellisia malleja. Oslojolla on kahden purjehdittava ja köli on nostettava. Se oli erittäin suosittu 1950-70-luvuilla Oslonvuonossa ja Sørlandetissa.
Suomalaiset oslojollat
Suomessa oslojollia on valmistanut ainakin Ingmar Björndahl Kokkolassa.
Guilty (albumi)
Albumi on Hamasakin ensimmäinen albumi, joka ei saavuttanut Oriconin listalla ykkössijaa.
M/S Fennia
Törmäys laituriin
Vuosina 1992–1993 Fennia liikennöi reitillä Norrköping–Riika, josta laiva palasi Pohjanlahden liikenteeseen liikennöiden Pietarsaaresta ja Kokkolasta Skellefteåhon.
Fredrik Ignatius Färling
Färling esiintyi kansatieteilijä H. A. Reinholmin kanssa Arvid Liljelundin tunnetussa maalauksessa Kansanpukujen osto Säkylässä. Vuonna 1878 maalattu teos esittää Reinholmia ja Färlingiä ostamassa kansanpukuja Helsingin yliopiston kokoelmiin.
M/S Fennia
Uusi omistajavaihdos
Entinen Onyx-alus tavoitettiin Arabiemiraateista Dubain edustalta, nimenvaihdoksen yhteydessä. Laivan IMO- ja MMSI-tunnisteiden mukaan uudeksi Kaptain Borikseksi nimetty romulaiva oli vaihtanut omistajaa. Laivan uusi omistaja oli Marshallinsaarille rekisteröity Red Line Shipping Ltd, ja alus oli rekisteröity Sierra Leoneen. Näin ollen Suomella ei ollut enää vastuuta laivan kohtalosta, meni se romutettavaksi tai liikenteeseen.
Keltavuoren kalliomaalaus
Maalaus
Ryhmä A sijaitsee maalauksista pohjoisimpana ja siitä erottuu muutamia ihmishahmoja. Osa kuvioista on vain punavärivärjäytymiä ja kuvioiden katkelmia. Alemmat kuviot esittävät neljää sivuittain kuvattua ja jonossa vasemmalle katsovaa ihmistä. Niistä vasemmalla erottuu koukkupolvinen ja käsiään ylös kohottava ihminen, jonka pituus on 40 senttimetriä.
American Broadcasting Company
Historia
Yhtiö perustettiin vuonna 1943 FCC:n määrättyä RCA:n myymään niin sanotun NBC Blue Networkin. Vuonna 1948 radion rinnalle tuli televisiotoiminta. Vuonna 1953 taloudellisissa vaikeuksissa ollut ABC fuusioitui Leonard H. Goldensonin johtaman United Paramount Theatersin kanssa. Nykyisin yhtiön omistaa The Walt Disney Company. ABC myi radiotoimintansa 2006 Citadel Broadcasting Corporationsille.
Kärpäsloukku
Kärpäsloukusta on jalostettu erilaisia lajikkeita kaupalliseen käyttöön, kuten esimerkiksi isoloukku, nopeasti sulkeutuva, kokonaan punainen tai vihreä ja lukuisia muita versioita.
Samantha Eggar
Eggar oli vuonna 1965 ehdolla parhaan naispääosan Oscar-palkinnon saajaksi roolistaan elokuvassa Neitoperho, ja hänelle myönnettiin siitä roolista samana vuonna parhaan naisnäyttelijän palkinto Cannesin elokuvajuhlilla ja vuonna 1966 Golden Globe.
Luettelo Karvisen televisiospesiaaleista
Garfield's Halloween Adventure (1985)
Garfield´s Halloween Adventure (Karvisen Halloween-seikkailu) on neljäs Karvinen-spesiaali. Se voitti Primetime Emmy -palkinnon animaatioiden sarjassa.
Garfield Goes Hollywood (1987)
Garfield Goes Hollywood (Karvinen menee Hollywoodiin) on kuudes Karvinen-spesiaali.
Juoni
Karvinen, Esko ja Osku ilmoittautuvat "Lemmikinetsintä"-kilpailuun, jossa pääsee finaaliin Hollywoodiin ja voittaa mahtavia palkintoja. He voittavat esityksen paikalliskanavalla ja lähtevät Hollywoodiin Kaliforniaan. Finaalissa voittaja voittaa rahaa, kuuden viikon risteilyn, miljonääri-talon ja kaksi autoa. Karvinen perustaa "Tanssivat Armandot" -esityksen ja he olivat varmoja voitosta, kunnes tuli Desiree, klassinen kissa, joka lauloi oopperaa. Lopulta se voittaa palkinnon ja Karvinen raivostuu. Esko yrittää lohdutella, mutta turhaan. Koska he tulivat toiselle sijalle, saivat he sentään veneen.
Valkohäntäpreerikko
Elintavat
Naaraat parittelevat muutama päivän sisällä horroksesta ilmestyttyään. Ne voivat saada yhden poikueen vuosittain. Tiineys kestää 28–30 päivää ja poikaset syntyvät pesäkoloissa. Syntymänsä jälkeen ne viettävät maan alla noin 5,5 viikkoa. Pesäkolosta ulos niistä selviytyy keskimäärin neljä tai viisi. Pesäkolosta ulos tullessaan poikaset on yleensä jo lähes vieroitettu emon maidosta. Kuolleisuus on suurta. Aikuisista uroksista vuodesta selviää 12–56 %, naaraista 21–62 % ja keskenkasvuisista 5–39 %. Ensimmäisestä elinvuodestaan pesäkolosta ulos tulon jälkeen selviää vain noin 50 % uroksista ja naaraista. Naaraat ovat sukukypsiä vuoden ikäisenä. Urokset alkavat paritella yleensä vasta kahden vuoden ikäisinä.
Karhu (täsmennyssivu)
Karhu voi tarkoittaa ainakin seuraavia:
Bec Rawlings
UFC
Toukokuussa 2015 Rawlings otteli toisen ottelunsa UFC:ssä kotimaassaan Australiassa Lisa Ellisia vastaan. Hän voitti kamppailun ensimmäisen erän lopussa takakuristuksella.
Samuel Salonen (jääkiekkoilija, 1994)
Muuta
Hän harrasti lapsena myös jalkapalloa omien sanojensa mukaan 14-15-vuotiaaksi asti sekä salibandya.
Hemlokit
Lajit
Sukuun kuuluu yhdeksän lajia, joista neljä kasvaa Pohjois-Amerikassa ja viisi Aasiassa.
Sudoku
thumb|right|Tavallinen ratkaisematon klassikkosudoku thumb|right|Ylläoleva sudoku ratkaistuna
Historia
Ensimmäinen sudoku julkaistiin yhdysvaltalaisessa pulmalehdessä vuonna 1979 nimellä "Number Place". Tehtävän oli laatinut indianalainen eläkkeellä ollut arkkitehti ja älytehtävien harrastaja Howard Garns. Tehtävässä oli 9 × 9 -ruudukko, esitäytettyjä ruutuja ja samat säännöt kuin nykyisinkin. Japanilainen älytehtävien laatija Maki Kaji näki tehtävän ja alkoi laatia samanlaisia omaan lehteensä Japanissa. Hän muutti tehtävää niin, että valmiit numerot olivat ruudukossa symmetrisesti. Kaji antoi pelille nimeksi sudoku. Nimi on lyhenne sen pitemmästä alkuperäisestä nimestä "Sūji wa dokushin ni kagiru (数字は独身に限る)" (suom. 'numero saa esiintyä vain kerran').
Sudokumatematiikkaa
Täytettyjä klassisia 9 × 9 ruudun sudokuja on 5,5 miljardia erilaista, kun kierrättämällä ja peilaamalla saadut muunnelmat on karsittu. Kun mukaan otetaan eri tavoin esitäytetyt ruudukot, lukumäärä kasvaa vielä huomattavasti.
Saimaa-ilmiö
Sivuosissa ovat Eero Pekkonen, Vesa Sytelä, Jari Yliaho, Ila Loueranta, Petteri Salminen, Pantse Syrjä, Mikko Nevalainen, Aku Syrjä, Juha Torvinen, Jussi Kinnunen, Harri Kinnunen, Reijo Heiskanen, Juho Juntunen ja Appo Hurula.
Two Steps from the Move
Kappalelista
”The Boulevard of Broken Dreams” kertoo tosiaan kokaiinista. McCoy sanoo keksineensä kappaleen huoneensa seinällä roikkuneen James Dean -julisteen innoittamana: "Siellä hän on... kävelemässä pitkin Times Squarea, tulossa alas kokaiinista. Ja niin kirjotin kappaleen koksusta.". Kappale on hyvä esimerkki Bob Ezrinin tuotannosta. Kappaleen soitto on tiheä ja kiinteä, lauluosuudet ovat selviä ja voimakkaita ja kokonaisuudesta löytyy tarkkoja yksityiskohtia.
Gene Sarazen
Sarazen pääsi World Golf Hall of Fameen vuonna 1974, ja vuonna 2000 hänet nimettiin Golf Digest -lehdessä lajin kaikkien aikojen 11. suurimmaksi pelaajaksi.
RN Calabria
RN Calabria oli Italian kuninkaallisen laivaston 1894 vesillelaskettu panssarikansiristeilijä.
Merisodankäynti
Antiikin ja keskiajan kaleerilaivastot
Koska kaleereilla kuljetettiin sotajoukkoja, taisteluihin osallistui tavallisesti myös laivojen kuljettamia sotilaita. Laivan kannella toimivat jousiampujat saattoivat pyrkiä häiritsemään vihollisalusten toimintaa ja tuhoamaan niiden miehistöä. Voitiin tehdä myös vihollisalusten valtaaminen eli entraus. Erityisesti roomalaiset tulivat tunnetuksi corvus-nimisen entraussillan asentamisesta aluksiinsa ja sen tehokkaasta hyödyntämisestä Karthagoa vastaan käymissään meritaisteluissa. Roomalaisten aikaan sota-aluksiksi tarkoitetut kaleerit alkoivat ylipäänsä kehittyä selvemmin kauppa-aluksista erilliseksi alustyypiksi.
Michel Vaillant
Michel Vaillant on ranskalaisen Jean Gratonin kirjoittama sarjakuva, joka kertoo formula-ajajasta. Ensimmäinen numero ilmestyi vuonna 1957.
Auli Markkula
Markkula oli Suomen Hypoteekkiyhdistyksen palveluksessa vuodesta 1911 alkaen ja oli asiamiehenä 1917–1929, apulaisjohtajana 1925–1929 sekä viimeksi toimitusjohtajana ja johtokunnan puheenjohtajana 1929–1942. Hän oli Maakiinteistöpankissa toimitusjohtajana 1921–1931 ja johtokunnan puheenjohtajana 1931–1934 sekä Suomen maalaisten keskinäisessä vakuutusyhtiössä johtokunnan puheenjohtajana 1935–1942 ja toimitusjohtajana vuodesta 1942 alkaen. Markkula oli myös Kaupunkien yleisen keskinäisen vakuutusyhtiön johtokunnan puheenjohtajana 1929–1937, Vakuutusyhtiö Tarmossa johtokunnan puheenjohtajana 1934–1936 ja hallintoneuvoston puheenjohtajana 1934–1937 sekä Suomen Vakuutusyhtiöiden Keskusliitossa puheenjohtajana 1942–1950. Markkula oli lisäksi Pelastakaa Lapset ry:n keskushallituksen puheenjohtajana.
Oliver Kiljunen
Ura
Kaudeksi 2017–2018 Kiljunen siirtyi Kiekko-Vantaan A-nuorten Mestisjoukkueeseen, jossa hän voitti kauden päätteeksi mestaruuden. Kaudella 2018–2019 Kiljunen oli A-nuorten Mestiksen alkusarjassa joukkueen paras pistemies ja syöttäjä tehoilla 10+28=38. A-nuorten SM-liigan alemmassa loppusarjassa hän oli tehoilla 6+15=21 Kiekko-Vantaan paras syöttäjä Samu Poutasen kanssa ja he jakoivat sisäisen pistepörssin toisen sijan edellään Niko Lottanen. Kiljunen debytoi samalla kaudella myös seuran Mestis-joukkueessa, jossa hän pelasi kuusi runkosarjaottelua tehden yhden syöttöpisteen.
Al J. Neiburg
Allen J. Neiburg (22. marraskuuta 1902 St. Albans, Vermont – 12. heinäkuuta 1978 New Haven, Connecticut) oli yhdysvaltalainen sanoittaja. Hän opiskeli Bostonin yliopistossa ja tuli tunnetuksi sanoittamistaan kappaleista ”I’m Confessin’ That I Love You” (yhdessä Doc Doughertyn ja Ellis Reynoldsin kanssa), ”It’s the Talk of the Town” ja ”Under a Blanket of Blue” (Jerry Livingstonin ja Marty Symesin kanssa). Hän johti myös omaa musiikkikustantamoaan.
Aurinkobaletti
pienoiskuva|140px|Aurinkobaletin logo. Aurinkobaletti on vuonna 1981 perustettu turkulainen ammattitanssiryhmä. Alkujaan ryhmän teokset edustivat nykybalettia, mutta jo 1990-luvun alusta lähtien Aurinkobaletti on tunnettu monipuolisena nykytanssiryhmänä, jonka ohjelmisto koostuu niin lapsille kuin aikuisillekin suunnatuista teoksista. Viime vuosina myös poikkitaiteellisista tuotannoista on tullut kiinteä osa ryhmän ohjelmistoa.
Innovaatio
Innovaatioista sanottua
Innovaatio voi joskus olla kertakaikkinen ja yhtäkkinen (jokin aivan uusi laite tai liikeidea), mutta paljon useammin se on vähittäinen eli inkrementaalinen. Inkrementaalisella innovaatiolla tarkoitetaan kehitystoimintaa, jossa jokin tuote, teknologia tai muu sellainen muuttuu askel askeleelta. Esimerkiksi palvelualoilla innovaatiotoiminnasta saatetaan puhua käsitteillä asiakastyytyväisyyden lisääminen tai laadun parantaminen.
Digitalisaation vaikutusten tarkastelussa käytetty Ten Types of Innovation -viitekehys tunnistaa kymmenen kilpailukyvyn lähdettä, jotka liittyvät yrityksen liiketoimintamalliin, tarjoamaan sekä asiakaskokemusta vahvistaviin tekijöihin. Liiketoimintamalli pitää sisällään ansaintamallin, verkoston (yhteydet muihin arvon luomista varten), liiketoimintamallin rakenteen ja prosessin. Tarjoama pitää sisällään tuotteen suorituskyvyn ja tuotejärjestelmän (täydentävät tuotteet ja palvelut). Asiakaskokemus pitää sisällään palvelun, kanavan (keinon, jolla tarjonta toimitetaan asiakkaille ja käyttäjille), brändin ja asiakkaan sitouttamisen (valikoidut kanssakäymiset). Ten Types of Innovation (Keeley, 2013).
Innovaatioiden diffuusio
Rogersin mukaan innovaation leviämiseen vaikuttaa se, millaisena mahdolliset omaksujat kokevat sen tarjoaman
Keskeisiä tekijöitä ovat myös sosiaalisen systeemin normit, viestintätavat, muutosagentit ja mielipidevaikuttajat. (s. 15–17.)
Aero Minor
Autopulan vaivaamassa sodanjälkeisessä Euroopassa Aero Minoria vietiin 1940-luvun loppupuolella esimerkiksi Alankomaihin, Ranskaan, Itävaltaan ja Englantiin.
Tšekkoslovakialaisia autoja edustanut Suomen Koneliike toi Suomeen vain kaksi esittelykäytössä ollutta Aero Minor-henkilöautoa.
Roman Čechmánek
Seuraura
NHL-kauden 2004–2005 peruunnuttua työsulun vuoksi Čechmánek palasi kotimaahansa ja entiseen seuraansa HC Vsetíniin. Seuraavalla kaudella hän pelasi Karlovy Varyssä Saksan DEL-liigan Hamburg Freezersissä. Kaudeksi 2006–2007 Čechmánek siirtyi Ruotsin Elitserienin Linköpingiin:ssä, mutta palasi kesken kauden Tšekkiin ja HC Ocelaři Třineciin.
Rakotulivuori
Rakopurkauksia tapahtuu myös suurten tulivuorten rinteiltä. Joidenkin tulivuorten, kuten Etnan, Mauna Loan ja Kīlauean huipulta lähtee säteittäin magmaa täynnä olevia halkeamia. Tällaisista halkeamista syntyy usein niin sanottuja ”tuliverhoja”, kun joltain osuudelta purkautuu laavasuihkuja. Halkeaman reunoille muodostuu basalttisesta roiskeesta valleja, mutta yksittäisistä purkausaukoista kehittyy halkeaman suuntaisesti kulkevia kraatteririvejä sekä tuhka- ja heittelekartioita.
Kaukajärvi
Kaukajärvellä sijaitsee Haiharan kartano, jonka alueella on nykyisin taidekeskus ja kesäkahvila. Kaukajärvellä on huomattava määrä palveluita ja liikeyrityksiä, kuten kauppoja, ravintoloita, apteekki, kirjasto, posti ja terveysasema, mutta lähialueen teollisuus on keskittynyt Ruskoon ja järven pohjoispuolelle.
Vr5
Vr4
Vuonna 1945 vetureita tarjottiin Suomelle, koska Suomessa oli niille sopiva raideleveys. Vetureita ostettiin 21 kappaletta romuraudan hinnalla; lisäksi yksi saatiin nimellisellä 500 dollarin hinnalla varaosiksi – joskin sekin lopulta päätettiin ottaa peruskorjaukseen ja liikenteeseen kun varaosat pystyttiinkin tekemään Suomessa.
Jussi Nuorteva
Kansainvälisiä ja muita luottamustoimia
Nuorteva oli EU:n 5. puiteohjelmassa Suomen edustaja EU:n kansainvälisistä tiedesuhteista vastanneessa INCO-komiteassa (International Role of Community Research). Hän toimi komission kutsumana asiantuntijana EU:n 6. puiteohjelman uudessa Tiede ja yhteiskunta-ohjelmassa (Science and Society). Hän on ollut myös Firenzen EU-instituutin (European University Institute) budjettikomitean jäsen. Hän on myös Scandinavia-Japan Sasakawa Foundationin hallituksen jäsen ja World Cultural Councilin jäsen ja kunniavarapuheenjohtaja.
Rakas-kustannus
Rakas-kustannus (entinen Luovinet Osk) on pienkustantamo, joka on tuottanut muistelmateoksia ja romaaneja vuodesta 2009 alkaen. Rakas-kustannuksen kirjailijoita ovat Raili Vesanen, Saana Saarinen ja Hilkka-Liisa Vesanen.
Amerikkalainen yö
Amerikkalainen yö on François Truffaut'n ohjaama ranskalainen elokuva vuodelta 1973. Sen nimi viittaa elokuva-alan termiin, jossa yökohtauksia voidaan kuvata päivällä. Elokuva kertoo elokuvantekijöiden maailmasta.
Sirkus (albumi)
Sirkus on Dave Lindholmin toinen sooloalbumi. Se julkaistiin keväällä 1973. Tässä vaiheessa Lindholm käytti taiteilijanimeä "Isokynä Lindholm". Albumi on yksi Lindholmin tuotannon ja koko suomirockin merkittävimmistä albumeista.
Tumanbei
Sotilas- ja hallintoura
Tumanbei oli toiminut ajoittain Egyptin sijaishallitsijana esimerkiksi sulttaanin vieraillessa Aleksandriassa vuonna 1514. Hän sai saman väliaikaisen tehtävän uudelleen sulttaanin johtaessa armeijansa Syyriaan kohtaamaan Osmanien valtakunnan muodostamaa uhkaa. Osmanisulttaani Selim I:n armeija voitti mamelukit Mardž Dabiqin taistelussa 24. elokuuta 1516. Qansuh al-Ghauri sai surmansa taistelussa. Tumanbei nimitettiin hänen seuraajakseen Kairossa 10. lokakuuta 1516. Tilaisuuden juhlavuutta söi se, että lähes kaikki sulttaanin arvovallan muodolliset symbolit oli menetetty Mardž Dabiqin taistelussa.
Aino Kaasinen
Kaasinen valmistui kirjastonhoitajaksi 1924 ja hän toimi kirjastoalalla Viipurissa, Helsingissä ja viimeksi vuosina 1953–1963 Lahdessa.
Buys-Ballot’n laki
Buys-Ballot’n lain mukaan kun pohjoisella pallonpuoliskolla kääntää selän tuulta vasten, niin matalapaineen keskus on vasemmalla. Vastaavasti korkeapaineen keskus sijaitsee oikealla, eteläisellä pallonpuoliskolla päinvastoin. Laki pätee vapaassa ilmakehässä, mutta lähellä maanpintaa ilmavirtauksen ja maanpinnan välinen kitka muuttaa suuntaa eikä tuulen ja painegradientin välinen kulma ole enää suora, vaan matalan keskus on etuviistossa vasemmalla.
Gorno-Altaisk
Muuta
Arnold Meri asui vuodesta 1951 vuoteen 1956 Gorno-Altaiskissa, jossa suunnitellaan hänelle nimettäväksi yhtä katua.
HMS Atherstone (M38)
Palvelus
Alus oli kolme kuukautta koulutuksessa Skotlannissa ennen lähtöään kolmeksi vuodeksi Bahrainiin 30. toukokuuta 2012.
Yhdysvaltain presidentinvaalit 2016
Wisconsinissa vaalissa annetut äänet laskettiin uudelleen, kun vihreän puolueen ehdokas Jill Stein sitä vaati. Hän vaati myös Michiganin ja Pennsylvanian osavaltioissa uudelleenlaskentaa. Yhdysvaltain liittovaltion tuomari kuitenkin kumosi vaatimukset äänten uudelleenlaskusta Michiganissa, koska ne oltiin jo laskettu uudelleen. Pennsylvaniassa äänten uudelleenlaskua ei nähty tarpeelliseksi, sillä todisteita vaalivilpistä ei ollut.
FBI:n tutkimus
Marraskuun alun tienoilla lähellä vaalipäivää FBI julkaisi tutkivansa Clintonin sähköposteja, minkä jälkeen gallup-tutkimuksissa näkynyt Clintonin etumatka Trumpiin nähden tasoittui. Demokraattien taholta arvosteltiin FBI:n toimintaa, ja yleisesti sen uskottiin vaikuttavan vaalien tulokseen. Myös presidentti Barack Obama arvosteli tilannetta. Kaksi päivää ennen vaaleja FBI lopetti tutkinnan. Se päätyi samaan lopputulokseen kuin aikaisemminkin, ettei aihetta syytteen nostamiseen ole. Tutkinnan päättymisen ajankohdan pelättiin olevan Clintonin kannalta liian myöhäinen.
Tulokset
pienoiskuva|Clintonin ja Trumpin kannatuksen jakautuminen piirikunnittain.
Kit Ahern
Kathleen "Kit" Ahern (13. tammikuuta 1915 – 27. joulukuuta 2007) oli irlantilainen poliitikko. Varsinaiselta ammatiltaan hän oli opettaja.
92-vuotiaaksi elänyt Ahern muistetaan iirin kielen elinikäisenä tukijana. Hän oli jalkapalloilija Eoin Listonin täti.
Santeri Kinnunen
Ura
Kinnunen juonsi vuoden 1999 Jussi-gaalan, sekä vuosina 2001–2004 televisio-ohjelmaa Kuutamolla. Kinnunen on julkaissut myös studioalbumin Aallonmurtaja, joka julkaistiin 1994.
Märta Stenevi
Elämä ja ura
Vuosina 2014–2016 Stenevi toimi alueneuvoksena Skånessa ja vuosina 2016–2018 kunnallisneuvoksena Malmössä. Vuosina 2019–2021 hän oli ympäristöpuolueen puoluesihteeri. Vuonna 2019 hän oli ehdolla europarlamenttivaaleissa.
Neuvostojen talo (Kaliningrad)
Aiheesta muualla
54.70986°N, 20.51298°W
Hubert Velud
thumb|Hubert Velud
Hubert Velud (s. 8. kesäkuuta 1959 Villefranche-sur-Saône, Ranska) on ranskalainen jalkapallovalmentaja ja entinen maalivahti. Hän toimii TP Mazemben päävalmentajana.
Butovon ampumarata
Historia
Neuvostoliiton hajoamisen jälkeen Butovoon pystytettiin ensimmäinen muistomerkki 1993, ja kaksi vuotta myöhemmin alue siirtyi Venäjän ortodoksisen kirkon haltuun. Vuonna 1996 paikalle rakennettiin pieni puinen rukoushuone ja 2007 kirkko. Syyskuussa 2017 avattiin Muistojen puutarha -niminen muistomerkki, johon on kaivettu 200 762:n Butovossa teloitetun nimet.
Robert Ven
EM-kilpailuissa Venin paras sijoitus on 8. sija yksikkösoudusta vuodelta 2016. MM-kisoissa Ven sijoittui yksiköllä 15. sijalle vuosina 2015 ja 2018. Maailmancupin osakilpailussa Venin paras sijoitus on kolmas, jonka hän saavutti Plovdivin osakilpailussa Bulgariassa vuonna 2019.
Venin perheessä on useita soutajia. Hänen isänsä on soutaja Livinus Ven, joka kilpaili soudun MM-kisoissa 1985 edustaen Belgiaa. Venin äiti on myös soutanut. Venin isoäiti Maire Ven (o.s. Lumistola) edusti Suomea Jugoslavian EM-kisoissa ja belgialainen isoisä Livien Ven kilpaili soudussa Melbournen olympialaisissa 1956.
Merirosvoraha
Fazerin merkkarit
Fazerin merkkarit eroavat muista merirosvorahoista pienen kolon avulla. Kolon tarkoitus on luoda mielikuvaa vanhasta lohjenneesta lantista. Niitä myydään 180 gramman pusseissa, jotka sisältävät salmiakin lisäksi kolan ja hedelmänmakuisia makeisia. Tammikuussa 2013 myyntiin tulleet alkuperäisellä vuoden 1973 reseptillä tehdyt makeiset olivat niin suosittuja, että ne loppuivat monista kaupoista kesken.
Qolobaa Calankeed
Somalinkieliset sanat
Sidii culaygii cidaad marisee
M/S Baltic Princess
Käyttöhistoria
19. joulukuuta 2005 silloinen Aker Finnyards ja Tallink sopivat uuden aluksen rakentamisesta. Alus kuului samaan luokkaan, josta oli valmistumassa ensimmäinen alus Galaxy muutaman kuukauden kuluessa. Alus rakennettiin Helsingin telakalla, vaikka Galaxy sekä myöhempi sisar Baltic Queen rakennettiin Rauman telakalla. Alus laskettiin vesille 6. maaliskuuta 2008, jolloin se sai nimen Baltic Princess. Aluksen kummina toimi virolainen Eva Hanschmidt, joka on Tallinkin johtoon kuuluvan Ain Hanschmidtin tytär.
Tekniset tiedot
Varsinaisia eroja Galaxyn ja Baltic Princessin välillä ei tilojen eri nimien ja sisustuksessa käytettyjen värien lisäksi juuri ole. Vanhat Baltic Pub, Buffet Tallink, Martini Bar, Gourmet Baltic Princess ja Sun Disco ovat muuttuneet brändin vaihtamisen yhteydessä Pubiksi, Grande Buffetiksi, Piano Bariksi, Happy Lobsteriksi ja Klubiksi.
Hytit
Kaikissa hyteissä on oma WC ja suihku.
Veľký Krtíš (piiri)
Veľký Krtíšin piiri on Slovakian piiri Banská Bystrican alueella. Sen väkiluku oli vuoden 2010 lopussa 45 654.
Apple I
Apple I:tä pidetään toisinaan ensimmäisenä täysin valmiiksi koottuna myytävänä henkilökohtaisena tietokoneena. Muun muassa Datapoint 2200 päätettä on pidetty ensimmäisenä henkilökohtaisena tietokoneena. Micral N oli ensimmäinen valmiiksi koottuna saatava mikrotietokone. MCM/70 oli ensimmäisiä kannettavia ja käytettäviä mikrotietokoneita.
Kehitys
Esikuvana Wozniak piti työssään Hewlett-Packardin laboratoriossa käyttämäänsä HP 9830:aa, jossa pystyi käyttämään Basicia heti istuttuaan alas. Videopääte oli keskeinen ajatus kaukokirjoittimen sijaan. Näyttötekniikka perustui siirtorekistereiden käyttöön tekstin esittäiseen televisionäytöllä koska ei ollut halpaa RAM-muistia. Apple I oli hidas, mutta tavoite oli säästää mikropiireissä eikä lisätä ominaisuuksia. Wozniakin piti käyttää vanhimpia ja halvimpia ylijäämäosia joita oli saatavilla koska ei ollut riittävästi rahaa.
Ronnie O’Sullivan
2000-luku: moninkertainen maailmanmestari ja ennätysten rikkoja
Kaudella 1999–2000 O’Sullivan saavutti pelaamissaan (kaikissa) turnauksissa kolme finaalipaikkaa ja kaksi turnausvoittoa. Semifinaaleissa O’Sullivan esiintyi tämän lisäksi peräti kolmesti. Grand Prix-turnauksessa O’Sullivan teki jo uransa kolmannen, ja Regal Scottish Open-turnauksessa neljännen, maksimibreikin. Maailmanmestaruusturnaus päättyi O’Sullivanin osalta semifinaaliin, jonka Stephen Hendry voitti erin 17–14.
Kausi 2009–2010 käynnistyi O’Sullivanin osalta loistavasti Kiinan Shanghaissa, jossa hän voitti kauden avausturnauksen finaalissa nuoren kiinalaislahjakkuuden Liang Wenbon erin 10–5. Finaali oli Wenbon uran paras saavutus, mutta aivan vielä ei 21-vuotiaalla ollut rahkeita haastaa The Rocketia loppuottelussa. Näin Ronnien pistejahti hallitsevan maailmanmestarin John Higginsin saavuttamiseksi Provisional Ranking -listalla sai hyvän alun. O’Sullivan pudotti itse Higginsin selkein 6–1-lukemin välierässä ennen loppuottelua. Higgins pudotti O’Sullivanin kuitenkin jo toisella kierroksella Grand Prix -turnauksessa ja eteni itse semifinaaliin ja kasvatti näin listajohtoaan. Pukka Pies UK Championship -turnauksessa O’Sullivan kohtasi jälleen Higginsin – tällä kerralla semifinaalissa, jossa The Rocket nousi 1–8-tappioasemasta tasoihin 8–8 vain hävitäkseen viimeisen ja ratkaisevan erän. Premier Leaguessa Shaun Murphy katkaisi O’Sullivanin viiden peräkkäisen voiton putken ja näin The Rocket hävisi ensimmäistä kertaa tämän turnauksen finaalissa (erät 7–3). Kevätkausi käynnistyi hyvin O’Sullivanin osalta, mutta viidennen Masters-tittelin eteen tuli seisomaan Mark Selby, joka otti revanssin edellisvuoden finaalista erin 10–9. Welsh Openissakin O’Sullivan esiintyi jälleen edukseen voittamalla yhden ottelun jopa puhtaasti 5–0, mutta semifinaalissa jälleen kerran tällä kaudella John Higgins osoitti olevansa hurjassa vireessä ja voitti tasokkaan ottelun 6–4. Higgins voitti lopulta myös koko turnauksen ja teki O’Sullivanin ykköspelaajan aseman puolustamisen lähes mahdottomaksi ajatellen seuraavaa kautta. Steve Davisin yllätettyä 52-vuotiaana maailmanmestaruuskisojen toisella kierroksella ennakkosuosikki Higginsin, O’Sullivanin tie näytti olevan auki mestaruustaistossa, mutta 11–9 johdostaan huolimatta The Rocket hävisi neljännesfinaaliottelunsa Mark Selbylle, eikä näin saanut revanssia Mastersin finaalista.
Pool
Ronnie on myös taitava pool-biljardin pelaaja ja pelaa pool-kilpailuja menestyksekkäästi ympäri maailmaa. Hän aloitti alun perin poolin pelaamisen, koska sillä ansaitsi paremmin kuin snookerilla.
Mosedal
Mosedalin kenttä valmistui 1981 ja katsomolehterin rakennustyöt saatiin päätökseensä 1988. Katetussa katsomossa on tilaa noin 2000 katsojalle.
Dark Angel
Max
Max ajaa mustalla Kawasaki Ninjalla. Toisella kaudella Maxin pahin vihollinen on Ames White, joka yrittää tappaa Maxin ja muut transgeeniset.
Thismiaceae
Thismiaceae on yksisirkkaisten Dioscoreales-lahkoon kuuluva kasviheimo.
Dimmu Borgir
Historia
Stormblåstin julkaisun jälkeen kosketinsoittaja Stian Aarstad jätti yhtyeen väliaikaisesti ja astui Norjan armeijan palvelukseen. Näin ollen hän ei voinut osallistua Devil's Pathin äänityksiin vuonna 1996. Aarstad kotiutui armeijasta vuonna 1997, mutta kun albumin Enthrone Darkness Triumphant äänitykset olivat alkaneet, hänet erotettiin yhtyeestä. Enthrone Darkness Triumphant oli Dimmu Borgirin ensimmäinen levytys saksalaiselle Nuclear Blastille. Vuonna 1998 Dimmu Borgir julkaisi väliteoksen Godless Savage Garden, jossa oli yksi uusi kappale "Moonchild Domain" sekä lukuisia livetaltiointeja.
Dimmu Borgirin seuraavat albumit olivat Spiritual Black Dimensions (1999) ja Puritanical Euphoric Misanthropia (2001), jotka ovat yhtyeen melodisimmat ja monen mielestä myös parhaat albumit. Spiritualille bändiin tuli uusi kosketinsoittaja Mustis, jonka myötä bändin äänimaailma muuttui huomattavasti sinfonisemmaksi ja melodisemmaksi. Dimmu Borgirin basisti Nagash jätti bändin Spiritual Black Dimensionsin äänitysten jälkeen oman bändinsä Covenantin takia. Tilalle tuli Borknagar-yhtyeestä tuttu Simen Hestnaes, taiteilijanimeltään Vortex. Myös alkuperäinen rumpali Tjodalv jätti bändin Spiritualin jälkeen ja korvaajaksi tuli Nicholas Barker. Bändin australialainen soolokitaristi Astennu erotettiin myös Spiritual Black Dimensionsin jälkeen ja korvaajaksi tuli Old Man's Childin nokkamies Galder. Puritanical Euphoric Misanthropia -levyllä soittaa myös Göteborgin sinfoniaorkesteri.
Vuonna 2007 julkaistiin yhtyeen kahdeksas studioalbumi In Sorte Diaboli, .Vuoden 2008 lokakuussa ilmestyi uusi DVD nimeltään The Invaluable Darkness, joka sisältää live-materiaalia In Sorte Diabolin julkaisukiertueella.